**The Offspring** je americká punk rocková skupina z Huntington Beach v Kalifornii, ktorá bola založená v roku 1984. Založená bola pod názvom Manic Subsidal, a jej členmi boli hlavný spevák a rytmický gitarista Dexter Holland, sólový gitarista Kevin "Noodles" Wasserman, basgitarista Greg K. a bubeník Pete Parada. Skupine je pripisované-podobne tiež ďalším Kalifornským punkovým skupinám ako Rancid, Sublime, Green Day a Bad Religion-obnovenie záujmu o punk rock v 90. rokoch. Celosvetovo predala skupina viac ako 40 miliónov nahrávok, čím sa stala jednou z najúspešnejších punk rockových skupín všetkých čias.

Skupina vydala svoje prvé dva štúdiové albumy cez nezávislé hudobné vydavateľstvá Nemesis a Epitaph. Ich tretí štúdiový album *Smash* (1994) bol prelomovým a získal úspech, pričom sa predalo viac ako 20 miliónov jeho kópií po celom svete čo bolo rekordom v predajnosti albumu vydaného nezávislým vydavateľstvom. *Smash* bol tiež prvým albumom vydavateľstva Epitaph, ktorý získal zlatú a platinovú platňu. skupina pokračovala v úspechu vydaním štyroch nasledovných albumov *Ixnay on the Hombre* (1997), *Americana* (1998), *Conspiracy of One* (2000) a *Splinter* (2003). Album *Splinter* bol o päť rokov nasledovaný albumom *Rise and Fall, Rage and Grace* (2008), ktorý bol tiež úspešný, a to hlavne vďaka singlu„You're Gonna Go Far, Kid", ktorý dosiahol 1. miesto v americkom rebríčku Hot Modern Rock Tracks, kde sa udržal 11 týždňov a ako jediný získal v USA zlatú platňu. Posledným štúdiovým albumom skupiny je *Days Go By*, ktorý bol vydaný dňa 26. júna 2012. V súčasnosti skupina skladá nový materiál pre ďalší album, ktorý by mal byť vydaný v roku 2015.

História
--------

### Začiatky (1984 – 1987)

Kapela bola založená v roku 1984 gitaristom Bryanom "Dexter" Hollandom a basistom Gregom K, ktorí sa stretli na strednej škole, pod menom "Manic Subsidal". Rozhodnutie založiť kapelu prišlo zvonka, zakázaním prístupu na koncert Social Distortion. Doug Thompson bol prijatý ako spevák, a školský vrátnik Kevin 'Noodles' Wasserman bol prijatý, údajne preto, že bol dosť starý na to, aby mohol kupovať alkohol Hollandovi a Krieselovi. Obidvaja boli pod vekovou hranicou dovolujúcou piť alkohol. Kapela využívala Thompsonoveho priateľa, Jima Bentona ako bubeníka. Thompson bol napokon donútený odísť z kapely potom, keď Benton odišiel. Holland sa zhostil úlohy speváka, a James Lilja bol prijatý ako bubeník. Kapela si zmenila meno na *The Offspring* v roku 1985.

V roku 1987, kapela vydala prvý singel, sedem minútový "Blackball/I'll Be Waiting". Potom vydali album na nimi založenej nahrávacej spoločnosti Black Label, pomenovanej podľa značky piva Black Label. Lilja odišiel krátko po vydaní, aby sa mohol venovať kariére gynekológa, a bol nahradený 16-ročným Ronom Weltym.

### *The Offspring* a *Ignition* (1988 – 1993)

Po nahratí dema v roku 1988, *Offspring* uzavreli dohodu s bezvýznamnou nahrávacou spoločnosťou, Nemesis Records. V marci 1989 začali spolupracovať s producentom Thomom Wilsonom na nahrávaní ich prvého albumu, nazvaného jednoducho *The Offspring*. Album bol vydaný na limitovanom počte a iba na 12-palcových vinylových platniach, CD bolo vydané až v roku 1995. Následovalo 6-týždňové národné turné, ale Noodles bol neskôr pobodaný počas Hollywoodskeho anti-nukleárneho benefitu.

V roku 1991 *Offspring* s Wilsonom vyprodukovali 7 minút trvajúce EP, s menom Baghdad. Toto EP im pomohlo v začiatku spolupráce s Epitaph Records. Wilson sa snažil zahájiť spoluprácu *Offspringu* s Epitaph Records, nahrávacou spoločnosťou vedenou Brettom Gurewitzom, gitaristom kapely Bad Religion. Gurewitz cítil, že *Offspring* nie sú celkom presvedčený jeho spoločnosťou, ale Baghdad ho presvedčil, aby dal kapele šancu.

V roku 1992 sa Wilson a *Offspring* vrátili do štúdia, aby nahrali svoj druhý album *Ignition*, ktorý bol vydaný v októbri toho roku. Album prevýšil všetky očakávania. Kapela vyrazila na dvojročné turné s inými punkovými kapelami, ako napríklad Pennywise, a ska-punkovými kapelami ako No Doubt alebo Voodoo Glow Skulls.

### Úspech a prerazenie (1994 – 2002)

Keď sa *Offspring* vrátili v roku 1993 do štúdia a začali pracovať na svojom treťom albume. Ich spojenie s Thomom Wilsonom začalo slabnúť. Kapela napokon vydala svoje najúspešnejšie CD, nazvané *Smash* (1994). Tento album obsahuje hity ako *"Come Out and Play," "Self Esteem," a "Gotta Get Away"*. Tento album sa stal najpredávanejším nezávisle vydaným albumom, s 14 miliónmi predaných nosičov.

Po vydaní albumu *Smash* mala skupina dosť finančných prostriedkov, a rozhodla sa kúpiť si práva na svoj prvý album. Holland a Greg K potom založili vlastnú nahrávaciu spoločnosť, Nitro Records, a začali si zaväzovať kapely. Jedným z ich prvých vydaných albumov bolo znovuvydanie ich prvotiny *The Offspring*. Spoločnosť mala okrem iného zmluvy s punkovými kapelami AFI, The Vandals a Guttermouth. Po dvojročnom turné "*Smash*" kapela opustila Epitaph a podpísala zmluvu s Columbia Records.

V roku 1996 *Offspring* začali písať a nahrávať ich štvrtý album, nazvaný *Ixnay on the Hombre*. Album vydali 4. februára 1997 pri príležitosti Noodlesových 34. narodenín. Album nebol úspešný ako *Smash*, ale aj tak sa predali 4 milióny nosičov. Album znamenal odklon od politicko-punkových tém, príznačných pre veľa skupín viazaných pod Epitaph, k viac mainstreamovému rocku s pesničkami ako: *"All I Want," "Gone Away," a "I Choose."*Dexter oznámil že *Ixnay* nie je tak dobre predávaný pravdepodobne preto, že je to odklon od ostatných albumov a fanúšikovia skôr čakali *"Smash Part Two (Smash časť druhá)"*. Video pre *"I Choose"* režíroval sám Holland.
V roku 1998 *The Offspring* vydali album *Americana*. Dve pesničky z tohto albumu: *"Pretty Fly (for a White Guy)" a "Why Don't You Get a Job"* sa stali najväčšími hitmi skupiny, obidve bodovali v ARC Top 40 a urobili z albumu špičku mainstremovej popularity *Offspringu*.
V roku 1999 sa skupina objavila vo filme Idle Hands. Takisto sa objavili aj na vykričanom Woodstocku 1999, kde bolo ich vystúpenie naživo vysielané v televízii.

V roku 2000 vydala skupina album *Conspiracy of One*. Plánovali zverejniť celý album na ich officiálnej stránke, aby ukázali svoju podporu sťahovania hudby cez internet. Ale, pod hrozbou súdneho procesu Columbia prostredníctvom svojej materskej spoločnosti Sony uverejnila iba jednu pesničku *"Original Prankster"*. Skupina takisto predávala na svojej stránke tričká s logom Napster a dotovala Shawna Fanninga, zakladateľa Napsteru. Skupina nahrala pesničku *"Defy You"* špeciálne pre film Orange County.

### Obdobie Atoma Willarda (2003 – 2006)

V roku 2003 dlhoročný bubeník Ron Welty opustil skupinu a založil Steady Ground, v ktorej hrá na bicie a robí jej aj co-producenta. V tomto roku kapela vydala svoj siedmy album *Splinter*. *Offspring* získali Josha Freesa ako bubeníka pre album *Splinter*, neskôr nahradeného Atomom Willardom, ako oficiálnou náhradou Rona Weltyho na ich turné. Album sa mal pôvodne volať *Chinese Democracy*, podľa albumu skupiny Guns N’ Roses. Axl Rose ale požadoval od skupiny, zrušenie celého vydania. *Offspring* jednoducho zmenili názov. Pesnička "Hit That" zažila na MTV úspech.

V roku 2005 kapela vydala album *Greatest Hits*. T*he Greatest Hits* album obsahuje 14 hitov od *Smashu* až po *Splinter*, a dve predtým nevydané pesničky *"Can't Repeat" a "Next to You"*. Kompilácia neobsahuje žiadny materiál z prvých dvoch albumov. Na DualDisc vydaní sa dá nájsť rozhovor s Dexterom a Noodlesom o histórii kapely a bonusovú verziu pesničky *"Dirty Magic"* Mesiac potom vydali video DVD so všetkými videoklipmi a záznamami zo živých show.

Počas leta 2005 kapela prvýkrát absolvovala Vans Warped Tour v Európe a Japonsku. Po skončení svetového turné *"Greatest Hits"* kapela načas prestala s písaním nových pesničiek, nahrávaním aj s hraním turné. Počas tejto prestávky získal Willarda pre svoju kapelu Angels & Airwaves ich leader Tom DeLonge a nahrali v roku 2006 album *We Don't Need to Whisper*.

### Nedávne udalosti a plány do budúcnosti (2007 – súčasnosť)

Skupina The Offspring sa práve opäť vrátila do štúdia a nahráva svoj ôsmy, zatiaľ nepomenovaný album s producentom Bobom Rockom. Ako uvádza ich oficiálna stránka, nahrávanie už začalo a vydanie sa očakáva v roku 2008. Stránka Sony Music uvádza dátum 26. marec 2008, ale kapela túto informáciu nepotvrdila.
18. júla 2007 Dexter oznámil, že kapela dokončila prácu na pesničkach a album sa práve nahráva v Orange County, Kalifornia.
27. júla 2007 bol zakladateľ skupiny Saves the Day, bubeník Pete Parada vybraný *Offspringom* ako nový bubeník, nahradiac Willarda. Kapela sa prvýkrát s Paradom ukázala na Summer Sonic festivale v Japonsku v auguste 2007, kde sa kapela prvýkrát naživo predstavila od roku 2005. Počas tohto predstavenia zaznela pesnička *"Hammerhead"*, ktorá sa s ďalšími 12 pesičkami nachádza na novom albume. Parada ale na novom albume nehrá, ako bubeník je na albume podpísaný Josh Freese, tak ako pri albume *Splinter*.
18. októbra *The Offspring* oznámili svoju účasť na Australia's Soundwave festivale.
V novembri 2007 *Offspring* začali uverejňovať krátke videá zo štúdia na YouTube. Videá obsahujú útržky materiálu z nového albumu.
Na Vianoce 2007 Dexter oznámil: "Neoznámili sme dátum vydania, lebo si ešte nie sme celkom istí kedy skončíme. Chceme poďakovať všetkým fanúšikom, ktorí boli trpezliví, a chceme aby ste vedeli, že sme boli v štúdiu skoro každý deň, tvrdo pracujúc na novom albume."

Štýly a ovplyvnenie
-------------------

Skupina The Offspring je zaraďovaná pod viacero žánrov, ako punk rock, pop punk, skate punk, a alternatívny rock. Ich texty sú typicky cynické a sarkastické a obsahujú široký záber tém, od osobných vzťahov („Hit That", „She's Got Issues") až po kritiku USA („LAPD", „Americana").

The Offspring ovplyvnili miestne punkové skupiny ako Social Distortion, Youth Brigade, T.S.O.L. The Vandals, D.I. The Adolescents a Channel 3. Medzi ďalšie skupiny, ktoré ovplyvnili ich tvorbu patria Dead Kennedys, Ramones, Sex Pistols a The Dickies.

Členovia skupiny
----------------

|  |  |
| --- | --- |
| Súčasní* Dexter Holland – hlavné vokály, rytmická gitara (1985–súčasnosť), klavír (2008–súčasnosť), sólová gitara (1984–1985)
* Greg K. – basová gitara, sprievodný spev (1984–súčasnosť)
* Noodles – sólová gitara, sprievodný spev (1985–súčasnosť)
* Pete Parada – bicie, perkusie (2007–súčasnosť)

Bývalí* James Lilja – bicie, perkusie, sprievodný spev (1984–1987)
* Marcus Parrish - rytmická gitara (1984)
* Doug Thompson – hlavné vokály (1984; úmrtie 2003)
* Jim Benton – bicie, perkusie (1984)
* Ron Welty – bicie (1987–2003)
* Atom Willard – bicie (2003–2007)
 | Štúdioví hudobníci* Josh Freese – bicie v *Splinter*, *Rise and Fall, Rage and Grace* a *Days Go By*

Súčasní koncertní členovia* Todd Morse – rytmická gitara, sprievodný spev (2009–súčasnosť)

Bývalí koncertní členovia* Chris "X-13" Higgins – perkusie, sprievodný spev, klávesy, gitara (1994–2005)
* Ronnie King – klávesy, perkusie, elektronika (2003–2004)
* Tom Thacker – rytmická gitara, sprievodný spev (2013)
* Warren Fitzgerald – rytmická gitara (2008)
* Andrew Freeman – rytmická gitara, sprievodný spev (2008)
* Scott Shiflett – basová gitara, sprievodný spev (2008)
 |

Timeline

Diskografia
-----------

*Bližšie informácie v hlavnom článku: Diskografia skupiny The Offspring*
* *The Offspring* (1989)
* *Ignition* (1992)
* *Smash* (1994)
* *Ixnay on the Hombre* (1997)
* *Americana* (1998)
* *Conspiracy of One* (2000)
* *Splinter* (2003)
* *Rise and Fall, Rage and Grace* (2008)
* *Days Go By* (2012)

Iné projekty
------------

Commons
* Spolupracuj na Commons Commons ponúka multimediálne súbory na tému **The Offspring**

Referencie
----------

1. ↑   *The Offspring* [online]. Rebelwaltz.com, 5. máj 2008, [cit. 2011-07-15]. Dostupné online.
2. 1 2   *The Offspring* [online]. Punknews.org, [cit. 2014-04-01]. Dostupné online.
3. ↑  D'Angelo, Joe. *How Green Day's Dookie Fertilize d A Punk-Rock Revival* [online]. MTV. Dostupné online.
4. ↑  Luciano, Phil. *Sublime to perform with new singer* [online]. pjstar.com, 14. júl, 2011. Dostupné online.
5. ↑   *The Offspring Bring Punk Rock to Stone Pony Summer Stage* [online]. longbranch.patch.com, 7. september 2012, [cit. 2013-01-31]. Dostupné online.
6. ↑   *The Offspring to perform in New York* [online]. NorthJersey.com, 17. september 2012, [cit. 2013-01-31]. Dostupné online.
7. ↑   *Bad Religion Announce Shows In Manchester And London* [online]. Stereoboard UK, [cit. 2013-04-04]. Dostupné online.
8. ↑   *Gold & Platinum Searchable Database - April 01, 2014* [online]. RIAA, [cit. 2014-04-01]. Dostupné online.
9. ↑   *The Offspring* [online]. Rock On The Net, [cit. 2014-04-01]. Dostupné online.
10. ↑   *The Offspring announce new album for 2012* [online]. louderthanwar.com, 11. september 2011. Dostupné online.
11. ↑   *The Offspring writing new album* [online]. skatepunkers.net, 29. máj 2013, [cit. 2013-05-29]. Dostupné online.
12. ↑   *Song-Swapping Napster Finds Itself in Own Copyright Spat - Los Angeles Times* [online]. Articles.latimes.com, [cit. 2014-06-07]. Dostupné online.
13. ↑  John J. Moser. *Punk rock band The Offspring plays at Sands Bethlehem Event Center - Morning Call* [online]. Articles.mcall.com, [cit. 2014-06-07]. Dostupné online.
14. ↑   *Offspring Add Five North American Dates* [online]. MTV, [cit. 2014-06-07]. Dostupné online.
15. ↑   *Sweet Harmony Of Rock And Rap* [online]. Washingtonpost.com, [cit. 2014-06-07]. Dostupné online.
16. ↑   *Offspring plan tour with Alkaline Trio, Dropkick Murphys, Sum 41 - Alternative Press* [online]. Altpress.com, [cit. 2014-06-07]. Dostupné online.
17. ↑   *First Call, Last Call - Arts and Entertainment* [online]. The Independent, [cit. 2014-06-07]. Dostupné online.
18. ↑   *Los Angeles Times* [online]. Articles.latimes.com, [cit. 2014-06-07]. Dostupné online.
19. ↑  RAMIREZ, Marc. *Living: Keeping deaf fans rockin'* [online]. The Seattle Times, [cit. 2014-06-07]. Dostupné online.
20. ↑   *Sacramento guitarist Brian Hanover on his gig with the legendary punk band Youth Brigade* [online]. newsreview.com, [cit. 2013-12-19]. Dostupné online.
21. ↑   *Dexter Holland's Opus - Lifestyle* [online]. Web.archive.org, [cit. 2014-04-01]. Dostupné online.
22. ↑  Kirk / Lance. Interview with Flipside. *Flipside*, 1989.
23. ↑   *Americana: Soundtrack for a Declining Civilization* [online]. Concertlivewire.com, [cit. 2011-07-15]. Dostupné online.

Externé odkazy
--------------

* Oficiálna stránka skupiny
* Slovenská stránka skupiny

Zdroj
-----

*Tento článok je čiastočný alebo úplný preklad článku The Offspring na anglickej Wikipédii.*